Id-Deċiżjoni Tal-Kummissjoni
tat-3 ta’ Ġunju 1992
li tirrigwarda s-sejba mill-ġdid permezz tal-kompjuter ta’ unitajiet Animo lokali
(92/341/KEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat t-Trattat li jwaqqaf il-Komunità Ekonomika Ewropea,
Wara li kkunsidrat id-Direttiva tal-Kunsill 90/425/KEE tas-26 ta’ Ġunju 1990 dwar l-ispezzjonijiet veterinarji u żootekniċi applikabbli fil-kummerċ intra-komunitarju f’ċerti annimali ħajjin u prodotti tagħhom bil-ħsieb ta’ tlestija tas-suq intern [1], kif emendat l-aħħar bid-Direttiva 91/628/KEE [2], u partikolarment Artikolu 20(3) miġjub fih,
Billi fid-19 ta’ Lulju 1991 il-Kummissjoni adottat id-Deċiżjoni 91/398/KEE dwar xibka kompjuterizzata li tgħaqqad awtoritajiet veterinarji (Animo) [3] u fil-21 ta’ Frar 1992, id-Deċiżjoni 92/175/KEE li tistabbilixxi l-lista u l-identita tal-unitajiet tax-xibka kompjuterizzata Animo [4];
Billi, sabiex jiġi żgurat l-operat bla tfixkil tax-xibka Animo, dispożizzjoni għandha ssir għal sistema kompjuterizzata li tippermetti li l-unit tad-destinazzjoni tiġi identifikata permezz tad-destinazzjoni postali;
Billi l-miżuri provduti f’din id-Deċiżjoni huma bi qbil mal-opinjoni tal-Kumitat Veterinarju Permanenti,
ADOTTAT DIN ID-DEĊIŻJONI:
Artikolu 1
1. Kull Stat Membru għandu, qabel il-15 ta’ Ġunju 1992, jittrasmetti lill-Kummisjoni, f’għamla kompjuterizzata kif murija fl-Anness, lista ta’ destinazzjonijiet postali fl-ordni alfabetika. Kull destinazzjoni postali għandha tiġi akkompanjata minn numru ta’ identifikazzjoni ta’ l-unit lokali li jikkorrispondi għaliha.
2. Fuq il-bażi tal-fatti magħrufa (data) trasmessi mill-Istati Membri skond il-paragrafu 1, il-Kummissjoni għandha tistabbilixxi, f’għamla kompjuterizzata li trid tiġi integrata fl-application software kif definit fir-raba’ indent ta’ Artikolu 2(2) tad-Deċiżjoni 91/398/KEE, repertorju li juri, għall-Komunita fl-intier tagħha, id-destinazzjonijiet postali akkumpanjati min-numru ta’ identifikazzjoni ta’ l-unitajiet lokali u għandha titrasmetti dan ir-repertorju lill-Istati Membri.
3. Ir-repertorju riferit fil-paragrafu 2 għandu jiġi aġġornat regolarment mill-Kummissjoni fid-dawl tal-fatti magħrufa (data) trasmessi mill-Istati Membri.
Artikolu 2
Din id-Deċiżjoni hija indirizzata lill-Istati Membri.
Magħmula fi Brussel, fit-3 ta’ Ġunju 1992.